สังคมข่าวหุ้น
*...ดัชนีหุ้นไทยปิดตลาด 1,691.51 จุด เพิ่มขึ้น 2.02 จุด มูลค่าซื้อขาย 32,991.37 ล้านบาท เคลื่อนไหวในกรอบแคบ ๆ จากแรงกดดันจากสงครามการค้าระหว่างสหรัฐฯ-จีน ส่วนในประเทศไม่มีปัจจัยใหม่ แนวโน้มวันนี้ดัชนีตลาดหุ้นไทยไปได้ไม่ไกล ให้แนวรับ 1,680 จุด แนวต้าน 1,700 จุด...
11 ก.ย. 2561

เล็กเซียวหงส์
*…ดัชนีหุ้นไทยปิดตลาด 1,691.51 จุด เพิ่มขึ้น 2.02 จุด มูลค่าซื้อขาย 32,991.37 ล้านบาท เคลื่อนไหวในกรอบแคบ ๆ จากแรงกดดันจากสงครามการค้าระหว่างสหรัฐฯ-จีน ส่วนในประเทศไม่มีปัจจัยใหม่  แนวโน้มวันนี้ดัชนีตลาดหุ้นไทยไปได้ไม่ไกล ให้แนวรับ 1,680 จุด แนวต้าน 1,700 จุด…
*…GLAND ชักน่าสนใจราคาวิ่ง 3 วันติดต่อกันกว่า 6% น่าติดตามว่าข่าวที่ว่า CPN ตระเตรียมทำเทนเดอร์ฯ 3.50 บาท ใกล้ปิดดีลแล้วหรือเปล่า..!? ราคาไล่เรียงขึ้นมาต่อเนื่องแบบนี้..ไม่ธรรมดาแน่นอน…
*…PTT ชัดแล้ว.! ไม่ได้เข้าร่วมกลุ่มซีพี (เจ้าสัวธนินท์ เจียรวนนท์) เพื่อร่วมชิงเค้กรถไฟฟ้าเชื่อม 3 สนามบินอย่างแน่นอน ล่าสุด “ชาญศิลป์ ตรีนุชกร” ซีอีโอใหม่ปตท.ระบุชัดเหลือ 2 ตัว เลือกเท่านั้นคือร่วมกับ BTS (เจ้าสัวคีรี กาญจนพาสน์) หรือ BEM (เจ้าสัวปลิว ตรีวิศเวทย์)..แต่ถ้าเดาใจคนในปตท.จริง ๆ เชื่อว่าให้น้ำหนัก BTS มากกว่าแน่นอน..แต่ขึ้นอยู่กับว่าบอร์ดปตท.คิดเห็นเป็นประการใด…
*…EA ทะลุแนวต้าน 41 บาท ขึ้นมาจนได้..อ้าว..แล้วเอาไงต่อกันดี..!? เอาเป็นว่าใครถือต้นทุนต่ำกว่านี้ควรตัดขายทำกำไรบางส่วนออกมาบ้าง..ส่วนคนไม่มี ใช้กลยุทธ์ “ดักเก็บ” อย่าได้เผลอ “ไล่ราคา”..ประเดี๋ยวออกไม่ทันไม่รู้ด้วยนะ…
*…SGF ราคามาพร้อมสตอรี่ “รวมพาร์-ล้างขาดทุนสะสม” แต่จะว่าไปหุ้น SGF เล่นกับสตอรี่นี้มากพอสมควรแก่เหตุแล้ว ต้องระวังแรงขายทำกำไรไว้นิดหนึ่ง..หากติดแล้วต้องติดยาวแน่.! เกมนี้ปลายขาใหญ่ไล่ฟันกันไปเถอะ..ขาสั้นขาลีบอย่างพวกเราเฝ้าดูก่อนดีกว่า..แต่หากอดใจไม่ไหว..ออกให้ไวละกัน… 
*…NOK รูดทันที เมื่อมีข่าวอดีตซีอีโอ “พาที สารสิน” ไปออฟเรคคอร์ดกับสื่อว่าเป็นนอมินีให้สายการบินนกแอร์ ลงทุนสายการบินนกสกู๊ต อ้าวเดือดร้อนซิครับ กระทรวงคมนาคมเกิดแอร์เสียร้อนฉ่าไปตาม ๆ กัน สั่งตรวจสอบเข้มตกลง “พาที” พูดจริงไหม.!? หากพูดจริง..แล้วเป็น “นอมินีใคร” เรื่องนี้มันไปเกี่ยวข้องกับใบอนุญาตให้ประกอบกิจการค้าขายในการเดินอากาศ (AOL) ซะด้วยซิ..เฮ้อ..เจอแบบนี้ทำให้ “นกบอบช้ำ” ยิ่งขึ้นไปอีก..ความวัวไม่ทันหาย ความความก็เข้ามาแทรกอีกจนได้…
*…SPALI เทนเดอร์ฯ หุ้น MK จบแล้วได้หุ้นมาแค่ 3.2 ล้านหุ้น แต่เกมชิงหุ้น MK ยังไม่จบ.! เชื่อว่า “ประทีป ตั้งมติธรรม” ไม่หยุดรัก MK อยู่แค่นี้แน่..นั่นหมายถึงเกมแย่งชิงหุ้น MK ระหว่าง “เฮียทีป” กับกลุ่มฟ.ฟัน เข้มข้นขึ้นแน่นอน…
*…ATP30 ชัดเจนแล้วกับการลงนามสัญญารวมกับ RP ให้บริการรถบัสขนส่งนักท่องเที่ยวลูกค้าของ RP จากโรงแรมเจ้าพระยาปาร์ค ไปท่าเรือเกาะพะงัน จ.สุราษฎร์ธานี ถือเป็นการชิมลางตลาดนักท่องเที่ยว..แต่บอกได้เลยว่า..นี่แค่เริ่มต้นเท่านั้น…
*…ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/ข่าวหุ้นธุรกิจ,www.facebook.com/ข่าวหุ้นเจาะตลาด และ FM 102 MHz….
*…พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น. การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น